CELEX: C2004/262/82
Language: da
Date: 2004-10-23 00:00:00
Title: Sag T-309/04: Sag anlagt den 28. juli 2004 af TV 2/DANMARK A/S mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/43
            
         Sag anlagt den 28. juli 2004 af TV 2/DANMARK A/S mod Kommissionen for De Europæiske Fællesskaber
   (Sag T-309/04)
   (2004/C 262/82)
   Processprog: dansk
   Ved De Europæiske Fællesskabers Ret i Første Instans er der den 28. juli 2004 anlagt sag mod Kommissionen for De Europæiske Fællesskaber af TV 2/DANMARK A/S, Odense (Danmark), ved advokat Olaf Koktvedgaard.
   Sagsøgeren har nedlagt følgende påstande:
   
               —
            
            
               Kommissionens beslutning af 19. maj 2004 C(2004)1814fin i sag C 2/2003 (ex NN 22/2002) om Danmarks foranstaltninger til fordel for TV2/Danmark annulleres i sin helhed, subsidiært delvist.
            
         
               —
            
            
               Kommissionen betaler sagens omkostninger.
            
         Søgsmålsgrunde og væsentligste argumenter
   Med den anfægtede beslutning har Kommissionen godkendt den støtte, der i årene fra 1995 til 2002 er ydet til TV2/DANMARK i form af licensmidler og visse andre foranstaltninger som forenelig med Fællesmarkedet med undtagelse af et beløb på 628,2 mio. DKK, som ifølge Kommission udgør ulovlig statsstøtte, og som Kongeriget Danmark tilpligtes at tilbagesøge fra sagsøgeren.
   Til støtte for de nedlagte påstande gør sagsøgeren gældende, at den anfægtede beslutning er truffet under tilsidesættelse af væsentlige formforskrifter, artikel 87, stk. 1, EF, artikel 86, stk. 2, EF, artikel 295 EF og protokollen om offentlig radio- og tv-virksomhed. Sagsøgeren gør nærmere bestemt gældende,
   
               —
            
            
               at kontradiktionsprincippet er tilsidesat, at opgørelsen af overkompensation medtager beløb, der ikke vedrører undersøgelsesperioden, og at grundlaget og begrundelsen for vurderingen af opbygningen af egenkapital i TV2 er utilstrækkelig;
            
         
               —
            
            
               at Kommissionens undersøgelser ikke er sket på grundlag af situationen på tidspunktet for tildelingen af de enkelte foranstaltninger til fordel for TV2;
            
         
               —
            
            
               at de licensmidler, der er tilført TV2, og de reklamemidler, der i 1995-1997 er tilført TV2 via TV2-Fonden, ikke er statsstøtte, da de ikke er statsmidler;
            
         
               —
            
            
               at der ikke foreligger statsstøtte, selv om de tilførte midler måtte overstige TV2's nettoomkostninger ved udførelse af public service-opgaverne, da midlerne ikke faktisk har været benyttet til at krydssubsidiere kommercielle aktiviteter;
            
         
               —
            
            
               at TV2 ikke har opnået en økonomisk fordel, som TV2 ikke ville have opnået under sædvanlige markedsøkonomiske forhold, da de realiserede overskud i TV2 ikke overstiger en rimelig fortjeneste ved udførelse af TV2's public service-opgaver, og da opbygningen af egenkapital i TV2 var markedsøkonomisk begrundet;
            
         
               —
            
            
               at opbygningen af egenkapital i TV2 ikke rækker ud over det nødvendige for at opfylde TV2's public service-opgaver;
            
         
               —
            
            
               at der ikke kan ske tilbagesøgning fra det efter undersøgelsesperioden stiftede aktieselskab, TV 2 / Danmark A/S, da dette selskab ikke har opnået en berigelse;
            
         
               —
            
            
               at kravet om renter af tilbagebetalingskravet skal annulleres, da der allerede er indeholdt forrentning i tilbagebetalingskravet.